**Caznele lui Sisif**

*Marin Mihalache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Urcă Sisif bolovanul pe munte

Un bolovan uriaș nu o cruce

El muntele e osândit să îl mute

Nu Golgota din sine să-o urce.

Pe piscul de munte e-o cruce

Pe care n-o vede în tristu-i calvar

El muntele se căznește să-l urce

Și-l urcă etern și-n zadar.

Crucea de jertfă spălată cu sânge

Pentru Sisif a fost purtată în van

Pironul în palmă pe el nu-l străpunge

Nu crucea o urcă ci un greu bolovan.

Povara din spate ca plumbul apasă

Pe umeri armura fragilă de lut

Sisif n-are tihnă și la zeu nu îi pasă

Pedeapsa-i eternă în chip rezolut.

Osânda-i pe viață nicicând ispășită

De-a pururea rob nicicând un erou

Cu fruntea plecată-n pământ ca o vită

Sisif n-are harul să învie din nou.

Urcă Sisif bolovanul pe trepte de scară

Muntele lumii acesteia searbăd și gol

Începe în zori și termină spre seară

Când bolovanul cade în văi rostogol.

Te-oprește Sisif pe povârnişul căderii

Privește o clipă la Lumina de sus

Pe dealul Golgotei, pe crucea-nvierii

S-a răstignit și pentru tine, Iisus!

Din volumul de poezie “Lumină Lină”, 218 pagini, Mirco Publishing, Chicago, USA, 2020